### NN 3/2026 (9.1.2026.), Odluka o davanju posebne upotrebe pomorskog dobra u svrhu zahvata u prostoru posebne namjene – sanacija obalnog dijela nasuprot tvornice »Salonit d.d.« u stečaju – Kosica k.o. Solin i pripadajuće obalno područje k.o. Solin, Vranjic, Grad Solin

VLADA REPUBLIKE HRVATSKE

11

Na temelju članka 46. stavka 3. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 8. siječnja 2026. donijela

ODLUKU

O DAVANJU POSEBNE UPOTREBE POMORSKOG DOBRA U SVRHU ZAHVATA U PROSTORU POSEBNE NAMJENE – SANACIJA OBALNOG DIJELA NASUPROT TVORNICE »SALONIT d.d.« U STEČAJU – KOSICA k.o. SOLIN I PRIPADAJUĆE OBALNO PODRUČJE k.o. SOLIN, VRANJIC, GRAD SOLIN

I.

Vlada Republike Hrvatske (u daljnjem tekstu: Davatelj), na temelju zahtjeva Fonda za zaštitu okoliša i energetsku učinkovitost iz Zagreba, Radnička cesta 80, OIB: 85828625994 (u daljnjem tekstu: Ovlaštenik) daje Ovlašteniku pravo posebne upotrebe pomorskog dobra u svrhu zahvata u prostoru posebne namjene – sanacija obalnog dijela nasuprot tvornice »Salonit d.d.« u stečaju – Kosica k.o. Solin i pripadajuće obalno područje k.o. Solin, Vranjic, Grad Solin, u skladu s Lokacijskom dozvolom Splitsko-dalmatinske županije, Upravnog odjela za graditeljstvo i prostorno uređenje, klasa: UP/I-350-05/24-01/000187, urbroj: 2181/1-11-00-00/07-24-0003, od 18. rujna 2024., koja se nalazi u Prilogu 1. ove Odluke i njezin je sastavni dio, a ne objavljuje se u »Narodnim novinama«.

II.

Područje pomorskog dobra koje se daje na posebnu upotrebu obilježeno je poligonom točaka izraženih u HTRS96/TM koordinatnom sustavu, kako slijedi:

|  |  |  |
| --- | --- | --- |
| Broj točke | E | N |
| 1 | 497592,42 | 4821348,55 |
| 2 | 497580,51 | 4821328,00 |
| 3 | 497578,45 | 4821317,43 |
| 4 | 497578,86 | 4821312,48 |
| 5 | 497585,18 | 4821301,67 |
| 6 | 497587,30 | 4821300,25 |
| 7 | 497590,27 | 4821296,96 |
| 8 | 497594,75 | 4821294,41 |
| 9 | 497606,42 | 4821286,00 |
| 10 | 497608,78 | 4821282,41 |
| 11 | 497614,54 | 4821277,55 |
| 12 | 497616,15 | 4821274,99 |
| 13 | 497623,29 | 4821277,43 |
| 14 | 497623,25 | 4821277,41 |
| 15 | 497625,83 | 4821278,43 |
| 16 | 497626,09 | 4821278,53 |
| 17 | 497640,46 | 4821284,22 |
| 18 | 497644,46 | 4821286,29 |
| 19 | 497649,07 | 4821290,18 |
| 20 | 497652,82 | 4821293,50 |
| 21 | 497655,97 | 4821296,99 |
| 22 | 497658,22 | 4821299,41 |
| 23 | 497661,63 | 4821303,33 |
| 24 | 497668,30 | 4821311,10 |
| 25 | 497669,95 | 4821313,80 |
| 26 | 497672,70 | 4821318,12 |
| 27 | 497674,67 | 4821321,44 |
| 28 | 497676,78 | 4821325,15 |
| 29 | 497679,19 | 4821329,60 |
| 30 | 497680,24 | 4821331,86 |
| 31 | 497681,06 | 4821414,83 |
| 32 | 497604,65 | 4821479,98 |
| 33 | 497490,75 | 4821492,01 |
| 34 | 497390,95 | 4821461,19 |
| 35 | 497267,02 | 4821420,36 |
| 36 | 497217,59 | 4821329,40 |
| 37 | 497226,06 | 4821327,97 |
| 38 | 497237,64 | 4821325,37 |
| 39 | 497247,39 | 4821322,92 |
| 40 | 497258,00 | 4821320,92 |
| 41 | 497268,38 | 4821318,30 |
| 42 | 497278,80 | 4821315,89 |
| 43 | 497283,95 | 4821314,46 |
| 44 | 497294,93 | 4821318,11 |
| 45 | 497301,97 | 4821321,13 |
| 46 | 497307,47 | 4821326,13 |
| 47 | 497306,81 | 4821328,94 |
| 48 | 497307,53 | 4821330,57 |
| 49 | 497309,47 | 4821330,89 |
| 50 | 497310,83 | 4821329,83 |
| 51 | 497311,43 | 4821327,70 |
| 52 | 497314,50 | 4821327,24 |
| 53 | 497321,30 | 4821328,23 |
| 54 | 497326,96 | 4821330,51 |
| 55 | 497330,68 | 4821334,39 |
| 56 | 497330,60 | 4821337,75 |
| 57 | 497332,07 | 4821339,71 |
| 58 | 497334,12 | 4821339,11 |
| 59 | 497337,21 | 4821337,81 |
| 60 | 497343,41 | 4821337,94 |
| 61 | 497347,57 | 4821340,10 |
| 62 | 497352,64 | 4821344,59 |
| 63 | 497356,25 | 4821350,15 |
| 64 | 497360,03 | 4821350,57 |
| 65 | 497365,12 | 4821350,27 |
| 66 | 497371,70 | 4821354,42 |
| 67 | 497373,04 | 4821357,29 |
| 68 | 497374,36 | 4821359,31 |
| 69 | 497376,13 | 4821360,41 |
| 70 | 497377,24 | 4821359,27 |
| 71 | 497383,76 | 4821363,16 |
| 72 | 497390,62 | 4821369,12 |
| 73 | 497398,30 | 4821374,31 |
| 74 | 497408,76 | 4821379,53 |
| 75 | 497416,80 | 4821379,09 |
| 76 | 497427,54 | 4821386,46 |
| 77 | 497448,58 | 4821393,45 |
| 78 | 497456,38 | 4821393,55 |
| 79 | 497462,04 | 4821390,70 |
| 80 | 497463,25 | 4821388,71 |
| 81 | 497473,96 | 4821388,64 |
| 82 | 497477,91 | 4821393,26 |
| 83 | 497482,70 | 4821397,42 |
| 84 | 497487,64 | 4821398,62 |
| 85 | 497494,26 | 4821399,38 |
| 86 | 497500,77 | 4821399,50 |
| 87 | 497512,03 | 4821403,21 |
| 88 | 497525,85 | 4821407,11 |
| 89 | 497531,04 | 4821407,45 |
| 90 | 497534,74 | 4821405,46 |
| 91 | 497540,77 | 4821405,61 |
| 92 | 497542,68 | 4821407,00 |
| 93 | 497542,90 | 4821410,10 |
| 94 | 497548,80 | 4821415,63 |
| 95 | 497549,70 | 4821415,10 |
| 96 | 497550,59 | 4821414,42 |
| 97 | 497545,93 | 4821409,17 |
| 98 | 497545,89 | 4821408,65 |
| 99 | 497546,17 | 4821408,68 |
| 100 | 497547,09 | 4821407,37 |
| 100 | 497547,09 | 4821407,37 |
| 101 | 497548,41 | 4821403,70 |
| 102 | 497554,79 | 4821399,49 |
| 103 | 497570,15 | 4821387,50 |
| 104 | 497579,30 | 4821379,39 |
| 105 | 497583,15 | 4821375,14 |
| 106 | 497585,22 | 4821371,22 |
| 107 | 497584,80 | 4821368,21 |
| 108 | 497578,93 | 4821358,14 |
| 109 | 497586,00 | 4821355,09 |
| 111 | 497283,96 | 4821311,75 |
| 112 | 497286,10 | 4821310,78 |
| 113 | 497287,60 | 4821308,70 |
| 114 | 497289,90 | 4821310,35 |
| 115 | 497313,80 | 4821314,54 |
| 116 | 497333,96 | 4821319,57 |
| 117 | 497345,93 | 4821322,05 |
| 118 | 497353,62 | 4821327,29 |
| 119 | 497382,98 | 4821351,65 |
| 120 | 497389,75 | 4821355,97 |
| 121 | 497402,11 | 4821354,95 |
| 122 | 497413,00 | 4821348,80 |
| 123 | 497420,80 | 4821339,69 |
| 124 | 497430,87 | 4821342,97 |
| 125 | 497441,83 | 4821349,76 |
| 126 | 497460,09 | 4821373,23 |
| 127 | 497455,70 | 4821388,75 |
| 128 | 497541,37 | 4821388,24 |
| 129 | 497545,19 | 4821398,88 |
| 130 | 497544,71 | 4821387,80 |
| 131 | 497543,37 | 4821380,85 |
| 132 | 497545,37 | 4821373,39 |
| 133 | 497549,88 | 4821376,95 |
| 134 | 497558,85 | 4821376,45 |
| 135 | 497566,77 | 4821373,70 |
| 136 | 497574,73 | 4821362,06 |
| 137 | 497575,99 | 4821359,92 |
| 138 | 497576,79 | 4821355,38 |
| 139 | 497582,19 | 4821356,57 |
| 140 | 497575,64 | 4821319,59 |
| 141 | 497575,65 | 4821319,08 |
| 142 | 497586,13 | 4821297,53 |
| 143 | 497586,20 | 4821295,11 |
| 144 | 497585,43 | 4821293,59 |
| 145 | 497596,46 | 4821287,01 |
| 146 | 497604,39 | 4821286,30 |

III.

Ukupna površina pomorskog dobra koje se daje na posebnu upotrebu iznosi 53.880 m², a sve kako je prikazano na grafičkom prikazu koji se nalazi u Prilogu 2. ove Odluke i njezin je sastavni dio, a ne objavljuje se u »Narodnim novinama«.

IV.

Davatelj daje na posebnu upotrebu pomorsko dobro navedeno u točki II. ove Odluke Ovlašteniku na razdoblje od pet godina, računajući od dana sklapanja ugovora o posebnoj upotrebi iz točke VII. ove Odluke.

Ako se sanacija obalnog dijela nasuprot tvornice »Salonit d.d.« u stečaju – Kosica k.o. Solin i pripadajućeg obalnog područja k.o. Solin, Vranjic, Grad Solin dovrši prije roka iz stavka 1. ove točke, raskinut će se ugovor na zahtjev Ovlaštenika.

V.

Ovlaštenik se obvezuje da će pomorsko dobro koje ovom Odlukom dobiva na posebnu upotrebu koristiti isključivo u svrhu zahvata u prostoru posebne namjene – sanacija obalnog dijela nasuprot tvornice »Salonit d.d.« u stečaju - Kosica k.o. Solin i pripadajuće obalno područje k.o. Solin, Vranjic, Grad Solin.

Ovlaštenik je dužan izvesti radove sukladno Lokacijskoj dozvoli iz točke I. ove Odluke za zahvat u prostoru: »Sanacija obalnog dijela nasuprot tvornice ‘Salonit d.d.’ u stečaju – Kosica k.o. Solin i pripadajuće obalno područje k.o. Solin, Vranjic, Grad Solin«.

Ovlaštenik je ovlašten i dužan u roku ne dužem od tri godine od dana sklapanja ugovora o posebnoj upotrebi iz točke VII. ove Odluke izvesti radove i predati Davatelju uporabnu dozvolu.

Ovlaštenik je dužan upotrebljavati pomorsko dobro sukladno Zakonu o pomorskom dobru i morskim lukama te drugim zakonima i podzakonskim aktima iz područja sigurnosti plovidbe, zaštite okoliša, prostornog uređenja i gradnje, i to na način koji će osigurati zaštitu okoliša.

Ovlaštenik je dužan za svaku daljnju izmjenu zahvata u prostoru na pomorskom dobru iz točke II. ove Odluke u redovnoj proceduri zatražiti prethodnu suglasnost Davatelja te dozvole sukladno propisima koji uređuju prostorno uređenje i gradnju.

VI.

Za posebnu upotrebu pomorskog dobra navedenog u točki II. ove Odluke, Ovlaštenik se obvezuje da će uredno plaćati Davatelju godišnju naknadu za posebnu upotrebu pomorskog dobra u iznosu od 0,10 eura po m² zauzete površine pomorskog dobra, odnosno 5.388,00 eura godišnje.

Naknada iz stavka 1. ove točke plaća se unaprijed za tekuću godinu, najkasnije do 30. travnja:

− za godinu u kojoj je dana posebna upotreba i za godinu u kojoj posebna upotreba istječe naknada se plaća razmjerno mjesecima upotrebe

− za početnu godinu naknada se plaća u roku od 45 dana od dana sklapanja ugovora o posebnoj upotrebi pomorskog dobra.

VII.

Na temelju ove Odluke ovlašćuje se ministar mora, prometa i infrastrukture da u roku od 90 dana od dana izvršnosti ove Odluke sklopi upravni ugovor o posebnoj upotrebi pomorskog dobra (u daljnjem tekstu: Ugovor) iz točke II. ove Odluke, kojim će se detaljno urediti ovlaštenja Davatelja te prava i obveze Ovlaštenika.

Ako se u roku iz stavka 1. ove točke ne sklopi Ugovor, ova Odluka se ukida.

VIII.

Ovlaštenik je dužan prije sklapanja Ugovora Davatelju dostaviti zadužnicu u korist Republike Hrvatske – Ministarstva mora, prometa i infrastrukture na iznos od dvije godišnje naknade za posebnu upotrebu pomorskog dobra, u ukupnom iznosu od 10.776,00 eura, kao instrument osiguranja naplate naknade te za naknadu štete koja može nastati zbog neispunjenja obveza iz Ugovora.

IX.

Ova Odluka objavit će se u »Narodnim novinama«.

Obrazloženje

Sukladno članku 46. stavku 3. Zakona o pomorskom dobru i morskim lukama (»Narodne novine«, broj 83/23., u daljnjem tekstu: Zakon) Vlada Republike Hrvatske donosi odluku o posebnoj upotrebi i/ili gradnji na pomorskom dobru za građevine i druge zahvate u prostoru od interesa i značaja za Republiku Hrvatsku u trajanju do 50 godina.

Sukladno članku 45. stavku 1. točki 1. Zakona posebna upotreba je upotreba pomorskog dobra koja može uključivati gradnju građevina na pomorskom dobru za potrebe tijela državne uprave ili pravnih osoba koje imaju javne ovlasti (potrebe obrane, unutarnjih poslova, sigurnosti plovidbe, zaštite od štetnog djelovanja vode, zaštitu prirode i okoliša i drugih sličnih potreba).

Nadalje, člankom 10. stavkom 1. Zakona o gospodarenju otpadom (»Narodne novine«, br. 84/21. i 142/23. – Odluka Ustavnog suda Republike Hrvatske) propisano je kako je gospodarenje otpadom, kao i građenje građevina za gospodarenje otpadom od interesa za Republiku Hrvatsku. Nadalje, temeljem članka 109. istog Zakona Vlada Republike Hrvatske je donijela Plan gospodarenja otpadom Republike Hrvatske za razdoblje 2023. – 2028. godine (»Narodne novine« br. 84/23. i 104/25.), u kojemu je među područjima koje je potrebno sanirati naveden i obalni dio nasuprot tvornice Salonit d.d. u stečaju – Kosica. Također je člankom 112. stavkom 1. Zakona o gospodarenju otpadom propisano da sanaciju lokacije onečišćene otpadom utvrđenu Planom gospodarenja otpadom provodi Republika Hrvatska, dok sukladno stavku 2. istog članka, sve aktivnosti sanacije lokacije onečišćene otpadom u ime Republike Hrvatske provodi Fond za zaštitu okoliša i energetsku učinkovitost.

S obzirom na to da je sanacija pomorskog dobra planirana na lokaciji nasuprot bivše tvornice »Salonit d.d.« na poluotoku Kosica, u naselju Vranjic na području Grada Solina, na kojem području je istražnim radovima utvrđena površina onečišćenja kopnenog i morskog dijela azbestom, sukladno naprijed navedenim zakonskim odredbama proizlazi kako je predmetna sanacija od interesa za Republiku Hrvatsku, te je stoga Vlada Republike Hrvatske nadležna za donošenje odluke o posebnoj upotrebi.

Člankom 46. stavkom 1. Zakona određeno je da se odluka o posebnoj upotrebi donosi na zahtjev u upravnom postupku.

Fond za zaštitu okoliša i energetsku učinkovitost podnio je podneskom od 25. kolovoza 2025. zahtjev za dodjelu posebne upotrebe pomorskog dobra u svrhu zahvata u prostoru posebne namjene – sanacija obalnog dijela nasuprot tvornice »Salonit d.d.« u stečaju – Kosica, k.o. Solin i pripadajuće obalno područje k.o. Solin, Vranjic, Grad Solin.

Uz zahtjev je dostavljena Lokacijska dozvola Splitsko-dalmatinske županije, Upravnog odjela za graditeljstvo i prostorno uređenje, klasa: UP/I-350-05/24-01/000187, urbroj: 2181/1-11-00-00/07-24-0003, od 18. rujna 2024., te ostala potrebna dokumentacija.

S obzirom na to da je Fond za zaštitu okoliša i energetsku učinkovitost pravna osoba s javnim ovlastima, sukladno odredbama članka 45. stavka 1. točke 1. Zakona, istom se može radi zaštite okoliša i prirode dati posebna upotreba pomorskog dobra.

Posebna upotreba daje se na razdoblje od pet godina, računajući od dana sklapanja Ugovora.

Ukupna površina pomorskog dobra koje se daje na posebnu upotrebu iznosi 53.880 m², a naknada za posebnu upotrebu pomorskog dobra iznosi 0,10 eura po m² zauzetog pomorskog dobra, odnosno ukupno 5.388,00 eura godišnje.

UPUTA O PRAVNOM LIJEKU

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana primitka ove Odluke.

Klasa: UP/I-022-03/25-04/23

Urbroj: 50301-27/15-26-10

Zagreb, 8. siječnja 2026.

Predsjednik
 mr. sc. Andrej Plenković, v. r.